CELEX: 31980D1073
Language: lt
Date: 341193600000
Title: 1980 m. spalio 24 d. Komisijos sprendimas, patvirtinantis Maisto produktų patariamojo komiteto naująjį statutą 80/1073/EEB

Svarbus teisinis pranešimas

|

31980D1073

Oficialusis leidinys L 318 , 26/11/1980 p. 0028 - 0031 specialusis leidimas suomių kalba: skyrius 13 tomas 11 p. 0015  specialusis leidimas ispanų kalba: skyrius 13 tomas 11 p. 0085  specialusis leidimas švedų kalba: skyrius 13 tomas 11 p. 0015  specialusis leidimas portugalų kalba skyrius 13 tomas 11 p. 0085 

		Komisijos sprendimas1980 m. spalio 24 d.patvirtinantis Maisto produktų patariamojo komiteto naująjį statutą80/1073/EEBEUROPOS BENDRIJŲ KOMISIJA,atsižvelgdama į Europos ekonominės bendrijos steigimo sutartį,kadangi Komisija turi konsultuotis su pramonės, prekybos bei vartotojų grupėmis bei informuoti juos dėl problemų, kylančių derinant maisto produktams taikomus teisės aktus;kadangi Komisijos sprendimu 75/420/EEB [1] su pakeitimais, padarytais Sprendimu 78/758/EEB [2], įsteigtas Maisto produktų patariamasis komitetas yra priemonė Komisijai susipažinti pramonės, prekybos ir vartotojų grupių nuomonėmis dėl jo departamentų parengtais reguliavimo priemonių projektų, ypač kai jie yra reikšmingi jų ekonominiams interesams;kadangi šis Komitetas pramonės, prekybos ir vartotojų grupėms taip pat suteikia galimybę kelti su maisto produktams taikomų teisės aktų derinimu susijusius klausimus;kadangi nuo Komiteto įsteigimo 1975 m. birželio 26 d., jo veiklos patirtis rodo, jog būtina patikslinti Komiteto statutą;kadangi EEB valstybių komercinių organizacijų komiteto (COCCEE), vienos iš Sprendimo 75/420/EEB 4 straipsnio 1 dalyje išvardytų organizacijų, likvidavimas privertė atsižvelgti į naujų Bendrijos prekybai atstovaujančių organizacijų atsiradimą,NUSPRENDĖ:1 straipsnis1. Prie Komisijos veikia Maisto produktų patariamasis komitetas. Su juo Komisija gali konsultuotis įvairiais klausimais, kylančiais derinant maisto produktams taikomus teisės aktus.2. Nuolatiniai komiteto nariai gali nurodyti Komisijai pageidavimą su komitetu konsultuotis ar jį informuoti apie visus jo kompetencijai priskiriamu klausimu, dėl kurių dar nebuvo prašyta jo nuomonės.2 straipsnis1. Komitetas susideda iš 10 nuolatinių narių ir 20 ekspertų, pasidalinusių į penkias ekonomines grupes, atstovaujančias žemės ūkiui, prekybai, vartotojams, pramonei ir darbuotojams.2. Kiekvienoje iš 1 dalyje išvardytų grupių yra du nuolatiniai nariai, kuriems padeda keturi ekspertai.3. Nuolatinių narių užduotis – užtikrinti jų grupės darbo koordinavimą.Jie skiriami trejų metų kadencijai ir gali būti paskiriami kitai kadencijai. Nuolatiniai nariai savo pareigas eina tol, kol yra pakeičiami arba paskiriami kitai kadencijai.Nuolatinio nario kadencija baigiasi dar nepraėjus trejiems metams, kai jis atsistatydina ar miršta.Nuolatinį narį pakeičiančio asmens kadencija baigiasi tuo pačiu metu kaip ir kitų nuolatinių narių kadencija.4. Priede išvardytos įstaigos ir organizacijos iš savo atitinkamų ekonominių grupių pasiūlo Komisijai kandidatus nuolatinių narių pareigoms užimti ir paskiria jiems padėsiančius ekspertus.Kiekviena jų pagal savo interesus siūlo Komisijai po keturis skirtingų pilietybių kandidatus, iš kurių ji paskiria nuolatinius narius.Iki kiekvieno susirinkimo likus ne mažiau kaip aštuonioms dienoms, jos laišku praneša Komiteto sekretoriatui ekspertų, kuriuos jos pasiūlė skirti kiekvienam darbotvarkės klausimui, pavardę (-es) ir adresą (-us).5. Kai nėra vieningos komiteto grupei atstovaujančios Bendrijos įstaigos ar organizacijos, Komisija, remdamasi labiausiaiatstovau- jančių Bendrijos lygmeniu veikiančių organizacijų pasiūlymais, 4 dalyje nustatyta tvarka paskiria tos grupės nuolatinius narius.Šiuo atveju Komisijos paskirti nuolatiniai nariai, minėtų organizacijų padedami, kartu skiria jiems padėsiančius ekspertus.6. Nuolatiniu nariu paskirtą kandidatą pasiūliusios organizacijos ir įstaigos jo kadencijos metu gali paprašyti Komisijos pakeisti jį kitu.3 straipsnis1. Komitetui trejus metus pirmininkauja vienas iš komitetui atstovaujančių ekonominių grupių nuolatinių narių.2. Pirmininkas renkamas pirmojo balsavimo metu dviejų trečdalių dalyvaujančių nuolatinių narių dauguma, o vėlesnių balsavimų metu – dalyvaujančių nuolatinių narių dauguma.3. 2 dalyje nustatyta tvarka nuolatiniai nariai iš ekonominių grupių, kurioms nepriklauso pirmininkas, nuolatinių narių renka du pirmininko pavaduotojus.4 straipsnisKomisija komiteto darbui teikia sekretoriato paslaugas.Jis rengia susirinkimų darbotvarkes, sukviečia narius, kurių dalyvavimas būtinas, ir aprūpina juos dokumentais.5 straipsnisKomitetas gali organizuoti darbo grupes, kurios nagrinėtų techninius klausimus, susijusius su maisto produktams taikytinų reguliavimo priemonių projektų rengimu.Šioms darbo grupėms Komisija skiria pirmininką ir sekretoriatą.6 straipsnisDalyvauti komiteto arba jo darbo grupių darbe Komisija gali pakviesti ekspertus, turinčius atitinkamą kompetenciją į darbotvarkę įtrauktu klausimu ir nepriklausančius nė vienai iš komiteto darbo grupių.Kiekvienas pakviestas asmuo dalyvauja svarstant tik tą klausimą, dėl kurio jis buvo pakviestas.7 straipsnisKomisijos padalinių atstovai dalyvauja komiteto arba jo darbo grupių susirinkimuose.8 straipsnis1. Priede išvardytų įstaigų ir organizacijų siūlymu Komisija gali paskirti stebėtojus, kurie nuolatinių narių kadencijos metu užmegztų administracinius ryšius su komiteto sekretoriatu.2. Stebėtojai gali dalyvauti komiteto arba jo darbo grupių susirinkimuose.9 straipsnis1. Po komiteto ir jo darbo grupių diskusijų nesprendžiama balsuojant.2. Kai su komitetu konsultuojamasi dėl reguliavimo priemonės projekto arba kai Komisija prašo 2 straipsnio 1 dalyje nurodytų darbo grupių nuomonės komiteto kompetencijai priskiriamu klausimu, sekretoriatas parengia preliminarią nuomonę, kuri pateikiama komiteto nuolatiniams nariams.Sekretoriatas, pasikonsultavęs su nuolatiniais nariais, per Komisijos nustatytiną laiką iš komiteto susirinkimo dalyvių surenka visus prašymus padaryti pataisymus. Jei per nustatytą laiką tokių prašymų nebuvo pateikta, nuomonė laikoma patvirtinta.3. 5 straipsnyje paminėtų darbo grupių diskusijos protokoluojamos ir 2 dalyje nustatytomis sąlygomis protokolas pateikiamas darbo grupių nariams, komiteto nuolatiniams nariams ir stebėtojams.10 straipsnisUž dalyvavimą komiteto ir jo darbo grupių darbe neatlyginama.11 straipsnisDiskusijos metu pareikštos nuomonės ir (arba) protokolai perduodami Tarybai ir Maisto produktų nuolatiniam komitetui jų prašymu.12 straipsnisNepažeisdami Sutarties 214 straipsnio nuostatų, komiteto susirinkimų dalyviai įsipareigoja neatskleisti informacijos, kurią jie gavo dirbdami komitete arba jo darbo grupėse, jei Komisija praneša jiems, jog nuomonė, kurios teiraujamasi, arba iškeltas klausimas yra konfidencialūs.13 straipsnisSprendimas 75/420/EEB panaikinamas.14 straipsnisŠis sprendimas įsigalioja 1980 m. lapkričio 26 d.Priimta Briuselyje, 1980 m. spalio 24 d.Komisijos varduÉtienne DavignonKomisijos narys[1] OL L 182, 1975 7 12, p. 35.[2] OL L 251, 1978 9 14, p. 18.--------------------------------------------------PRIEDAS2 straipsnio 4 dalyje paminėtų įstaigų ir organizacijų sąrašasEkonominė grupė | Įstaigos ir organizacijos |Žemės ūkis | Europos ekonominės bendrijos žemės ūkio organizacijų komitetas (COPA) kartu su EEB šalių bendradarbiavimo žemės ūkio klausimais generaliniu komitetu (COGECA) |Prekyba | Labiausiai atstovaujančios organizacijos |Vartotojai | Vartotojų konsultacinis komitetas (CCC) |Pramonė | Europos Bendrijų pramonininkų sąjunga (UNICE) |Darbuotojai | Europos profesinių sąjungų konfederacija (ETUC) |--------------------------------------------------